open-index/open-wikipedia-markdown huggingface dataset:
सांता क्रुज़ डे टेनेरिफ़ कार्निवाल

thumb|सांता क्रूज़ डे टेनेरिफे की कार्निवल क्वीन
**[[सान्ता क्रूस दे तेनरीफ़]] कार्निवाल**, काडिज़ के कार्निवाल के साथ, स्पैनिश पर्यटन के लिए सबसे महत्वपूर्ण त्योहार है और स्पेन का सबसे बड़ा है। 1980 में इसे राष्ट्रीय पर्यटन सचिवालय द्वारा एक फेस्टिवल टूरिस्ट इंटरनेशनल इंटरेस्ट (अंतर्राष्ट्रीय रूचि का पर्यटन त्यौहार) घोषित किया गया। कैनरी द्वीप के सबसे बड़े द्वीप की राजधानी, सांता क्रुज़ डे टेनेरिफ़ हर फरवरी में करीब दस लाख लोगों को आकर्षित करने वाले इस समारोह का आयोजन करती है। इस समारोह को 2011 में यूनेस्को द्वारा मानव जाति की विरासत के रूप में घोषित किया जा सकता है। सांता क्रुज़ डे टेनेरिफ़ के कार्निवल को अब एक **[[विश्व धरोहर|विश्व धरोहर स्थल]]** बनने की आशा है।

1980 में इसे राष्ट्रीय पर्यटन सचिवालय द्वारा फेस्टिवल टूरिस्ट इंटरनेशनल इंटरेस्ट घोषित किया गया और यह विश्व के सबसे महत्वपूर्ण कर्निवलों में से एक है। सांता क्रुज़ डे टेनेरिफ़ के कार्निवल को अब **[[विश्व धरोहर|विश्व धरोहर स्थल]]** बनने की आशा है। यूनेस्को द्वारा इस घोषणा के बाद सांता क्रुज़ डे टेनेरिफ़ को अंतर्राष्ट्रीय स्तर पर और अधिक बढ़ावा मिलेगा और यह स्पेन का पहला कार्निवल होगा जिसे यह पहचान मिलेगी, क्योंकि यह स्थाई है और यूनेस्को के माध्यम से यह पांच महाद्वीपों तक पहुंच जाएगा. 1987 में क्यूबा की गायिका सीलिया क्रूज़, बिल्लोज़ कराकास बॉयज़ ऑर्केस्ट्रा के साथ "कार्निवल चिचारेरो" पहुंची, जिसके कार्यक्रम में 250,000 लोगों ने हिस्सा लिया, जिसे एक संगीत कार्यक्रम में भाग लेने के लिए सर्वाधिक संख्या में जुटे लोगों के लिए गिनीज़ ऑफ़ रेकॉर्ड्स में दर्ज किया गया, यह रिकॉर्ड आज भी उनके नाम है।

प्रत्येक वर्ष के निशान 2013 में एक अलग विषय बॉलीवुड और भारत के लिए समर्पित किया जाएगा.

## सन्दर्भ


## बाहरी कड़ियाँ
* आधिकारिक वेबसाइट

श्रेणी:कैनरी द्वीपसमूह
श्रेणी:स्पेन
श्रेणी:कार्निवल
वानिकी

300px|right|thumb|आस्ट्रिया में वानिकी
वनों का सृजन, प्रबन्धन, उपयोग एवं संरक्षण की विद्या को **वानिकी** (forestry) कहा जाता है। यह विज्ञान, कला और कारीगरी (क्राफ्ट) का मिश्रण है।

## इन्हें भी देखें
* भारतीय वानिकी
* कृषि वानिकी
* सामाजिक वानिकी
* वनोन्मूलन

## बाहरी कड़ियाँ

श्रेणी:वानिकी
आश्वलायन

ऋग्वेद की 21 शाखाओं में से **आश्वलायन** अन्यतम शाखा है जिसका उल्लेख 'चरणव्यूह' में किया गया है। इस शाखा के अनुसार न तो आज ऋक्‌संहिता ही उपलब्ध है और न कोई ब्राह्मण ही, परंतु कवींद्राचार्य (17वीं शताब्दी) की ग्रंथसूची में उल्लिखित होने से इन ग्रंथों के अस्तित्व का स्पष्ट प्रमाण मिलता है।

इस शाखा के समग्र कल्पसूत्र आज उपलब्ध हैं- आश्वलायन श्रौतसूत्र, गृह्मसूत्र और धर्मसूत्र। आश्वलायन श्रौतसूत्र में 12 अध्याय हैं जिनमें होता के द्वारा प्रतिपाद्य विषयों की ओर विशेष लक्ष्य कर यागों का अनुष्ठान विहित है। इसमें पुरोऽनुवाक्या, याज्या तथा तत्तत्‌ शास्त्रों के अनुष्ठान प्रकार, उनके देश, काल और कर्ता का विधान, स्वर-प्रतिगर-न्यूंख-प्रायश्चित्त आदि का विधान विशेष रूप से वर्णित है। नरसिंह के पुत्र गार्ग्य नारायण द्वारा की गई इस श्रौतसूत्र की व्याख्या नितांत प्रख्यात है।

आश्वलायनगृह्यसूत्र में गृह्म कर्म और षोडश संस्कारों का वर्णन किया गया है। ऋग्वेदियों की गृह्यविधि के लिए यही गृह्यसूत्र विशेष लोक्रपिय तथा प्रसिद्ध है। इसकी व्यापकता का कुछ परिचय इसकी विपुल व्याख्या-संपत्ति से भी लगता है। इसके प्रख्यात टीकाग्रंथों में मुख्य ये हैं: 
* (1) अनाविला (हरदत्त द्वारा रचित; रचनाकाल 1200 ई. के आसपास); 
* (2) दिवाकर के पुत्र न्ध्रौवगोत्रीय नारायण द्वारा रचित वृत्ति (1100 ई.); 
* (3) देवस्वामी रचित गृह्यभाष्य (11वीं सदी का पूर्वार्ध),
* (4) जयंतस्वामी रचित विमलोदयमाला (8वीं सदी का अंत)।

आश्वलायनगृह्य अनेक ग्रंथकारों के नाम से प्रसिद्ध हैं। ऐसे ग्रंथकारों में कुमारिल स्वामी (कुमारस्वामी?), रघुनाथ दीक्षित तथा गोपाल मुख्य हैं। इस गृह्यसूत्र के प्रयोग, पद्धति तथा परिशिष्ट के विषय में भी अनेक ग्रंथों का समय समय पर निर्माण किया गया है। कुमारिल की गृह्यकारिका में आश्वलायनगृह्य की नारायणवृति तथा जयंतस्वामी का निर्देश उपलब्ध होता है। 'आश्वलायनस्मृति' के भी अभी तक हस्तलेख ही उपलब्ध हैं। यह 11 अध्यायों में विभक्त और लगभग 2,000 पद्योंवाला ग्रंथ है जिसके उद्धरण हेमाद्रि तथा माधवाचार्य ने अपने ग्रंथों में दिए हैं।

## इन्हें भी देखें
* वेद
* वैदिक साहित्य
* वैदिक शाखाएँ

## संदर्भ ग्रंथ
* बलदेव उपाध्याय : वैदिक साहित्य और संस्कृति (काशी); 
* पी.वी.काणे : हिस्ट्री ऑव धर्मशास्त्र, प्रथम खंड (पूना)।

श्रेणी:वेद
वैतरणी

**वैतरणी** पुराणों में वर्णित नरकलोक की नदी। गरुड़ पुराण, शंखलिखित स्मृति आदि कुछ ग्रंथों के अनुसार यह शत योजन विस्तीर्ण, तप्त जल से भरी हुई रक्त-पूय-युक्त, मांस-कर्दम-संकुल एवं दुर्गंधपूर्ण है। इस नदी में पापी प्राणी मरने के बाद (प्रेतशरीर धारण कर) रोते हुए गिरते हैं और भयंकर जीव जंतुओं द्वारा दंशि एवं त्रासित होकर रोते रहते हैं। पापियों के लिए इसके पार जाना अत्यंत कठिन माना गया है। यमलोक में स्थित इस नदी को पार करने के लिए धर्मशास्त्र में कुछ उपाय भी कहे गए हैं।

महाभारत में यह सूचना भी मिलती है कि भागीरथी गंगा ही जब पितृलोक में बहती है तब वह वैतरणी कहलाती है।

'वैतरणी' नाम की एक भौतिक नदी भारत के ओडिशा राज्य में है जो बालासोर जिला और कटक जिला की सीमा बनाती है। 

## बाहरी कड़ियाँ
* ''The Garuda Purana'', Translated by Ernest Wood and S.V. Subrahmanyam, 1911
* Region of the Dead

श्रेणी:हिन्दू मिथक
श्रेणी:मृत्योपरांत जीवन
आरा मिल

300px|right|thumb|आरा मिल
**आरा मिल** या **आरा मशीन** (sawmill) एक प्रकार की मशीनचालित आरी है जो लकड़ी के कुंदों (logs) को काटकर तख्ते (boards) या अन्य चीजें बनाती है। इसमें एक 'वृत्तीय आरी' काटने का काम करती है।

आरम्भिक आरा मिलें परम्परागत रूप से नदियों के किनारें स्थित होतीं थी तथा यांत्रिक मिलों द्वारा चलायी जाती थीं। चलती-फिरती (Mobile) आरा मशीने छोटे स्तर के कामों के लिये बहुत उपयुक्त हो सकतीं हैं।

आरा मिलें वस्तुतः प्राथमिक काष्ठ प्रसंस्करण का कार्य करती हैं। वे अर्ध-तैयार उत्पाद प्रदान करतीं हैं जिसे प्रायः दूसरे उद्योगों या स्थानों में लेजाकर अन्तिम रूप में निर्मित किया जाता है।

## आरा मिल की कार्यविधि

## बाहरी कड़ियाँ
* Steam powered saw mills
* The basics of sawmill (German)
* Nineteenth century sawmill demonstration
* Database of worldwide sawmills
* Reynolds Bros Mill, northern foothills of Adirondack Mountains, New York State
* L. Cass Bowen Mill, Skerry, New York

श्रेणी:आरा
श्रेणी:इमारती लकड़ी उद्योग
श्रेणी:इमारती लकड़ी
आवर्न

300px|right|thumb|फ्रांस का आर्वन प्रशासनिक क्षेत्र 

**आवर्न** (Auvergne) (फ्रांसीसी उच्चारण : [ovɛʁɲ]) फ्रांस से 27 प्रशानिक क्षेत्रों में से एक क्षेत्र है। इसमें चार डिपार्टमेन्त आते हैं - अलिर (Allier), पुई-डी-डोम (Puy de Dome), कैंटल (Cantal) और हौट ल्वायर (Haute Loire)।

आवर्न पूर्वकाल में फ्रांस का एक प्रांत था। वर्तमान आवर्न क्षेत्र, ऐतिहासिक आवर्न प्रान्त से बड़ा है जिसमें अब वे भी क्षेत्र मिला लिये गये हैं जो पूर्व में इससे अलग थे। 

इसकी प्राचीन और वर्तमान राजधनियां क्रमश: क्लेरमांट और क्लेरमांट-फेरंड हैं। 'आवर्न' शब्द की उत्पत्ति आवर्नी से हुई है। आवर्नी रोमन काल में एक जातिसमुदाय था, जिसकी प्रभुता अक्वीटानिया के अधिकांश पर फैली हुई थी। इस समुदाय ने जूलिएस सीज़र के विरुद्ध युद्ध में भाग लिया था। आवर्न 1532 ई. में स्थायी रूप से फ्रांसीसी राजसत्ता के अधीन आ गया।

यहाँ स्थित पर्वत अधिकतर ज्वालामुखी हैं। महत्वपूर्ण पर्वतशिखर मांट डोर (ऊँचाई 6,188 फुट), प्लंब डी कैंटल (ऊँचाई 6,096) फुट और पुई-डी-डोम (ऊँचाई 4,806 फुट) हैं। यहां के सुप्त ज्वालामुखियों की संख्या लगभग 300 हैं। यहाँ विस्तृत चरागाह और औषधीय सोते (धाराएँ) भी हैं।

## बाहरी कड़ियाँ
* Auvergne regional council website 
*  
* Auvergne Web Tourist and general information about the Auvergne region.  and 
* Regordane Info Independent portal for the Regordane Way or St Gilles Trail. The Regordane Way starts in Auvergne  and 
* Auvergne-tourism 

श्रेणी:फ्रांस के क्षेत्र
उग्रश्रव सौती

**उग्रश्रव सौती** या **उग्रश्रवः** पौराणिक काल के भाट थे जिन्होंने महाभारत,भगवत पुराण,हरिवंश, और पद्म पुराण का विमोचन किया था और उनका व्याखान मूलतः नैमिषारण्य में ऋषि-मुनियों के सामने किया था। जब ऋषि वैशम्पायन ने जनमेजय को भरत से लेकर कुरुक्षेत्र युद्ध तक कुरु वंश का सारा वृत्तांत सुनाया, उस समय सौती वहीं मौजूद थे। उन्होंने भी यह महाकाव्य सुना और नैमिषारण्य में जाकर सारे ऋषि समूह, जो शौनक ऋषि के आश्रम में एकत्र हुए थे, को सुनाया। 
## सन्दर्भ

श्रेणी:पौराणिक स्टब
मौसम्बी

right|thumb|300px|मौसम्बी
**मौसंबी** (*Citrus limetta*) एक फल है। यह नींबू जाति का ही फल है परन्तु नींबू से अनेक गुना लाभदायक है। मौसमी का फल नांरगी के बराबर आकार का होता है। मुम्बई और गुजरात में इसे मुसम्मी या मौसमी कहते हैं। उत्तर प्रदेश मे इसे 'मीठा नींबू' कहते हैं। मौसमी का रस साबुन, शराब तथा अन्य पेयों में डाला जाता है। इसके छिलके से निकाला हुआ तेल जल्दी उड़ जाता है। इसलिए इसके तेल को जैतून के तेल के साथ मिलाकर उपयोग किया जाता है।

मौसमी का उपयोग पोषक आहार के रूप में होता है। मौसमी की तीन किस्में-नेवल, जुमैका और माल्टा हैं। मौसमी की कलम लगाने से आजकल इसकी अनेक उपजातियां हैं। नेवल किस्म अमेरिका में उत्तम मानी जाती है। माल्टा का छिलका व रस लाल रंग का होता है। मौसमी के फल एक-आधा महीना तक बिना बिगड़े ज्यों-के-त्यों बने रहते हैं। 

thumb|175px|मौसंबी का रस thumb|मौसंबी के विभिन्न प्रकार
श्रेणी:फल
मीटरी टन

**टन** या **टॉन** 1000 किलोग्राम के समान द्रव्यमान की एक मापन मात्रक है। यह एसआई के साथ प्रयोग हेतु स्वीकृत एक गैर-एसआई इकाई है।  आधिकारिक एसआई इकाई मेगाग्राम (प्रतीक: Mg) है, जो समान द्रव्यमान को व्यक्त करने का एक कम सामान्य उपाय है।

## व्युत्पन्न इकाइया

श्रेणी:द्रव्यमान की इकाईयाँ
नारायणलाल परमार

**नारायणलाल परमार**, हिन्दी साहित्यकार हैं जिनकी गणना गुजरात के प्रमुख साहित्यकारों में होती है। वे प्रमुखतः बालसाहित्यकार हैं। आधी सदी से भी अधिक समय तक वे देश भर की पत्र पत्रिकाओं में छपे, उनके गीत रेडियो से बजते रहे, कवि सम्मेलनों में उनकी उपस्थिति निरंतर बनी रही और पाठ्यपुस्तकों के जरिए लाखों बच्चों ने उनकी रचनाओं को पढ़ा। 
तीन उपन्यासों के अलावा उनके दर्जनों गीत व कविता संग्रह प्रकाशित हुए हैं। छत्तीसगढ़ की लोककथाओं व लोकगीतों की दो किताबें भी उन्होंने लिखी हैं। बाल कविताओं और कहानियों की भी अनेक किताबें देश के प्रतिष्ठित प्रकाशन संस्थानों से प्रकाशित हुई हैं। इस तरह चालीस से अधिक किताबें उनकी छप चुकी हैं। 
मूलत: गुजरात के श्री परमार अखबारनवीस पिता के आदर्शवादी पुत्र थे। पिता को सरकार के खिलाफ लिखने के लिए जेल के अंदर और फिर राज्य से बाहर रहना पड़ा। इस वजह से श्री परमार का पारिवारिक जीवन बहुत कष्टप्रद रहा। उन्होंने आजीविका के लिए टाइमकीपर के रूप में काम किया,दर्जीगीरी की, फौज में भर्ती हुए और फिर लंबा जीवन शिक्षक के रूप में गुजारा। उन्हें सबसे अधिक प्रतिष्ठा इसी रूप में मिली। 
स्कूल में पढ़ते हुए स्वतंत्रता आंदोलन के दिनों से उन्होंने लिखना शुरू किया। उम्र और परिस्थितियों के मुताबिक उन्होंने देशभक्ति, श्रृंगार, व्यवस्था विरोध और दार्शनिकता से ओतप्रोत रचनाएं लिखीं। उनका चिंतन आकाशवाणी से प्रसारित होता रहा। 
एक लंबा साहित्यिक जीवन गुजार कर उन्होंने अपने छोटे से कस्बे धमतरी के अस्पताल में अंतिम सांसें लीं।

## बाहरी कड़ियाँ
*नारायणलाल परमार (अनुभूति में)
* नारायणलाल परमार (कविताकोष में)

श्रेणी:छत्तीसगढ़ के साहित्यकार
अम्बिका (महाभारत)

**अम्बिका** महाभारत में काशीराज की पुत्री बताई गयी हैं। अम्बिका की दो और बहने थीं, बड़ी बहन अम्बा तथा छोटी बहन अम्बालिका। अम्बा, अम्बिका और अम्बालिका का स्वयंवर होने वाला था। उनके स्वयंवर में जाकर अकेले ही भीष्म ने वहाँ आये समस्त राजाओं को परास्त कर दिया और तीनों कन्याओं का हरण करके हस्तिनापुर ले आये जहाँ उन्होंने तीनों बहनों को सत्यवती के सामने प्रस्तुत किया ताकि उनका विवाह हस्तिनापुर के राजा और सत्यवती के पुत्र विचित्रवीर्य के साथ सम्पन्न हो जाये। अम्बिका और अम्बालिका विचित्रवीर्य की पत्नियाँ बनीं। लेकिन विचित्रवीर्य की अकाल मृत्यु के कारण वह दोनों निःसंतान रह गयीं। भीष्म ने पहले ही ब्रह्मचर्य व्रत की शपथ ले रखी थी और अब दोनों पुत्रों, चित्रांगद तथा विचित्रवीर्य की अकाल मृत्यु के कारण कुरुवंश का वंश खतरे में था। ऐसे में सत्यवती ने अपने सबसे बड़े पुत्र वेद व्यास को याद किया और नियोग की विधि से अम्बिका और अम्बालिका का गर्भाधान करवाया।जब वेद व्यास अम्बिका के साथ संभोग कर रहे थे तो उसने लज्जा के कारण अपने नेत्र बन्द कर लिये। इसी कारण से उसका पुत्र धृतराष्ट्र अन्धा पैदा हुआ। प्रथम पुत्र के जनम के बाद जब अम्बिका ऋतुमती हुई तो  दोबारा सत्यवती ने वेदव्यास को अम्बिका के पास भेजा ताकि वे फिरसे एक स्वस्थ पुत्र उत्पन्न करे।  इस बार अम्बिका ने अपनी दासी को अपने रूप में सजाकर अपने शयनगृह में भेजा तो व्यासदेव ने उसके साथ मिलन किया और इस कारण से विदुर का जन्म हुआ जो धृतराष्ट्र और पाण्डु का भाई कहलाया था
।

## इन्हें भी देखें
* अम्बा
* अम्बालिका
*
## सन्दर्भ

श्रेणी:महाभारत के पात्र
डुण्डलोद

**डुण्डलोद** (Dundlod) भारत के राजस्थान राज्य के शेखावाटी क्षेत्र के झुंझुनू ज़िले की नवलगढ़ तहसील में स्थित एक नगर है।

## विवरण
यह 8 किमी नवलगढ़ के उत्तर में और 6 किमी मुकुंदगढ़ से दूर पड़ता है। डुण्डलोद के सीमावर्ती गाँव और कस्बे मुकुंदगढ़, बीदसर, चेलासी मिर्जवास और नवलगढ़ हैं। यह गाँव ठाकुर केशरी सिंह जी ने बसाया था।

## परिवहन
* हवाई अड्डा - सबसे नजदीकी अन्तराष्ट्रिय हवाई अड्डा जयपुर है। हवाई अड्डे से डुण्डलोद की दूरी 161 किलोमीटर है।
* रेल मार्ग - डुण्डलोद के लिए नियमित रूप से दिल्ली, जयपुर, सीकर, झुंझुनु एवं शेखावटी क्षेत्र से एक्सप्रेस ट्रेन चलती है।
* सड़क मार्ग - डुण्डलोद के प्रमुख 4 लाईन राष्ट्रीय राजमार्ग से दिल्ली, जयपुर, जोधपुर, बीकानेर, सीकर, झुंझुनु एवं शेखावटी क्षेत्र से जुड़ा हुआ है।

## इन्हें भी देखें
* झुंझुनू ज़िला
* शेखावाटी

## बाहरी कड़ियाँ
* २०१० में निर्वाचित सरपंचों की सूची
* राजस्थान के सभी गाँवों तथा उनके अंतर्गत पंचायत समितियों की सूची
* झुन्झुनू जिले का आधिकारिक जालस्थल

## सन्दर्भ

श्रेणी:झुंझुनू ज़िला
श्रेणी:झुंझुनू ज़िले के नगर
उत्तरपुराण

महापुराण का उत्तरार्ध **'उत्तरपुराण** कहलाता है। यह जिनसेन के पट्टशिष्य गुणभद्राचार्य की प्रौढ़ रचना है। इसमें लगभग 9,500 श्लोक हैं जिनमें 24 में से 23 तीर्थकरों तथा अन्य शलाकापुरुषों के चरित्र काव्यरीति में वर्णित हैं। महापुराण के पूर्वाद्ध, आदिपुराण की अपेक्षा विस्तार में यह नि:सदेह बहुत ही न्यून है, परंतु कला की दृष्टि से यह पुराण आदिपुराण का एक उपयुक्त पूरक माना जा सकता है।

उत्तरपुराण की समाप्तितिथि का पूरा परिचय नहीं मिलता, परंतु इसकी समाप्ति शक सं. 820 (898 ई.) से पहले अवश्य हो गई होगी, क्योंकि गुणभद्र के शिष्य लोकसेन के कथनानुसार उक्त संवत्‌ में इस ग्रंथ का पूजामहोत्सव निष्पन्न किया गया था। विद्वानों का अनुमान है कि महापुराण का यह पूजामहोत्सव लोकसेन ने अपने गुरु के स्वर्गवासी होने पर किया होगा। गुणभद्र बड़े ही विनीत तथा गुरुभक्त थे। काव्यकाला में वे अपने पूज्य गुरुदेव के सुयोग्य शिष्य थे। उत्तरपुराण की कथाओं में जीवंधर की कथा बड़ी प्रसिद्ध है जिसका वर्णन अनेक कवियों ने संस्कृत और तमिल में काव्यरूप में किया है।

श्रेणी:जैन ग्रंथ
श्रेणी:जैन धर्म
आदिपुराण

**आदिपुराण** जैनधर्म का एक प्रख्यात पुराण है जो सातवीं शताब्दी में जिनसेन आचार्य द्वारा लिखा गया था। इसका कन्नड भाषा में अनुवाद आदिकवि पम्प ने चम्पू शैली में किया था। इसमें जैन धर्म के प्रथम तीर्थंकर आदिनाथ के दस जन्मों का वर्णन है। [1]

## परिचय
जैन धर्म के अनुसार 63 महापुरुष बड़े ही प्रतिभाशाली, धर्मप्रवर्तक तथा चरित्रसम्पन्न माने जाते हैं और इसीलिए वे 'शलाकापुरुष' के नाम से विख्यात हैं। ये 24 तीर्थंकर, 12 चक्रवर्ती, नौ नारायण, नौ प्रतिनारायण तथा नौ बलदेव (या बलभद्र) हैं। इन शलाकापुरुषों के जीवनप्रतिपादक ग्रन्थों को श्वेतांबर लोग 'चरित्र' तथा दिगंबर लोग 'पुराण' कहते हैं। आचार्य जिनसेन ने इन समग्र महापुरुषों की जीवनी काव्यशैली में संस्कृत में लिखने के विचार से इस 'महापुराण' का आरंभ किया, परंतु ग्रन्थ की समाप्ति से पहले ही उनकी मृत्यु हो गई। फलत: अवशिष्ट भाग को उनके शिष्य आचार्य गुणभद्र ने समाप्त किया। ग्रन्थ के प्रथम भाग में 48 पर्व और 12 सहस्र श्लोक हैं जिनमें आद्य तीर्थकर ऋषभनाथ की जीवनी निबद्ध है और इसलिए 'महापुराण' का प्रथमार्ध 'आदिपुराण' तथा उत्तरार्ध 'उत्तरपुराण' के नाम से विख्यात है।

आदिपुराण के भी केवल 42 पर्व पूर्ण रूप से तथा 43वें पर्व के केवल तीन श्लोक आचार्य जिनसेन की रचना हैं और अन्तिम पर्व (1620 श्लोक) गुणभद्र की कृति है। इस प्रकार आदि पुराण के 10,380 श्लोकों के कर्ता जिनसेन स्वामी हैं। हरिवंश पुराण के रचयिता जिनसेन आदिपुराण के कर्ता से भिन्न तथा बाद के हैं, क्योंकि जिनसेन स्वामी की स्तुति अपने ग्रन्थ के मंगलश्लोक में की है।

आदिपुराण कवि की अन्तिम रचना है। जिनसेन का लगभग श.सं. 770 (=848 ई.) में स्वर्गवास हुआ। राष्ट्रकूट नरेश अमोघवर्ष का वह राज्यकाल था। फलत: आदिपुराण की रचना का काल नवीं शताब्दी का मध्य भाग है। यह ग्रन्थ काव्य की रोचक शैली में लिखा गया है।[2]

## सन्दर्भ ग्रन्थ
1. नाथूराम प्रेमी : जैन साहित्य और इतिहास, बंबई 1942; 
2.डॉ॰ विंटरनित्स : हिस्ट्री ऑव इंडियन लिटरेचर, द्वितीय खंड, कलकत्ता, 1933

## इन्हें भी देखें
*महापुराण
*उत्तरपुराण

## बाहरी कड़ियाँ
*
*
*
*आदिपुराण

श्रेणी:जैन ग्रंथ
श्रेणी:जैन धर्म
महापुराण

**महापुराण**, जैन धर्म से संबंधित दो भिन्न प्रकार के काव्य ग्रंथों का नाम है, जिनमें से एक की रचना संस्कृत में हुई है तथा दूसरे की अपभ्रंश में। संस्कृत में रचित 'महापुराण' के पूर्वार्ध (आदिपुराण) के रचयिता आचार्य जिनसेन हैं तथा उत्तरार्ध (उत्तरपुराण) के रचयिता आचार्य गुणभद्र। अपभ्रंश में रचित बृहत् ग्रंथ 'महापुराण' के रचयिता महाकवि पुष्पदन्त हैं।

## महापुराण (संस्कृत)
इस महाग्रंथ की पुष्पिका में स्वीकृत मुख्य नाम **त्रिषष्टिलक्षणमहापुराणसंग्रह** है तथा अपर नाम 'महापुराण' है। इसके आदि भाग (आदिपुराण) के रचयिता आचार्य जिनसेन तथा उत्तर भाग (उत्तरपुराण) के रचयिता आचार्य जिनसेन के शिष्य आचार्य गुणभद्र हैं।

### आदिपुराण

जिनसेन स्वामी ने सभी ६३ शलाका पुरुषों का चरित्र लिखने की इच्छा से महापुराण का प्रारंभ किया था, परंतु बीच में ही शरीरान्त हो जाने से उनकी यह इच्छा पूर्ण न हो सकी और महापुराण अधूरा रह गया जिसे उनकी मृत्यु के उपरांत उनके शिष्य गुणभद्र ने पूरा किया। महापुराण के दो भाग हैं, एक आदिपुराण और दूसरा उत्तरपुराण। आदिपुराण में प्रथम तीर्थंकर आदिनाथ या ऋषभदेव का चरित्र है और उत्तर पुराण में शेष २३ तीर्थंकरों तथा अन्य शलाका पुरुषों का। आदिपुराण में  बारह हजार श्लोक तथा ४७ पर्व या अध्याय हैं। इनमें से ४२ पर्व पूरे तथा ४३वें पर्व के ३ श्लोक आचार्य जिनसेन के और शेष चार पर्वों के १६२० श्लोक उनके शिष्य आचार्य गुणभद्र द्वारा रचित हैं। इस तरह आदिपुराण के १०,३८० श्लोकों के रचयिता आचार्य जिनसेन हैं।

आदिपुराण जैनागम के प्रथमानुयोग ग्रंथों में सर्वश्रेष्ठ माना गया है। विविध विषयों का अपने ढंग से विवेचन करने के अतिरिक्त आचार्य जिनसेन ने अपने से पूर्ववर्ती सिद्धसेन, समंतभद्र, श्रीदत्त, यशोभद्र, प्रभाचंद्र, शिवकोटि आदि सोलह विद्वानों का भी उल्लेख किया है। इसके अतिरिक्त देशविभाग में सुकोशल, अवन्ती, पुण्ड्र, कुरु, काशी आदि प्रदेशों का भी विवरण आया है।

### उत्तरपुराण

उत्तरपुराण महापुराण का पूरक भाग है। इसमें अजितनाथ से आरंभ कर २३ तीर्थंकर, सगर से आरंभ कर 11 चक्रवर्ती, ९ बलभद्र, ९ नारायण, ९ प्रतिनारायण तथा उनके काल में होने वाले विशिष्ट पुरुषों के कथानक दिये गये हैं। इन विशिष्ट कथानकों में कितने ही कथानक इतने रोचक ढंग से लिखे गये हैं कि उन्हें प्रारंभ करने पर पूरा किये बिना बीच में छोड़ने की इच्छा नहीं होती। यद्यपि आठवें, सोलहवें, बाईसवें, तेईसवें और चौबीसवें तीर्थंकर को छोड़कर अन्य तीर्थंकरों के चरित्र अत्यंत संक्षिप्त रूप से लिखे गये हैं परंतु वर्णन शैली की मधुरता के कारण वह संक्षेप भी अरूचिकर नहीं होता है। इस ग्रंथ में न केवल पौराणिक कथानक ही है किंतु कुछ ऐसी स्थल भी हैं जिनमें सिद्धांत की दृष्टि से सम्यक् दर्शन आदि का और दार्शनिक दृष्टि से सृष्टिकर्तृत्व आदि विषयों का भी अच्छा विवेचन हुआ है।

## महापुराण (अपभ्रंश)
अपभ्रंश भाषा में रचित महान ग्रंथ 'महापुराण' महाकवि पुष्पदंत की लेखनी से प्रसूत अमर काव्य है।

इसमें कुल 102 संधियाँ हैं जिनमें क्रमश: 24 जैन तीर्थकरों, 12 चक्रवर्तियों, 9 वासुदेवों, 9 प्रतिवासुदेवों और 9 बलदेवों, इस प्रकार 63 शलाकापुरुषों अर्थात्‌ महापुरुषों का चरित्र सुंदर काव्य की रीति से वर्णित है। आदि का अधिकांश भाग, जो 'आदिपुराण' भी कहलाता है, आदि तीर्थंकर ऋषभदेव और उनके पुत्र भरत चक्रवर्ती के जीवनचरित्‌ विषयक है। शेष शलाकापुरुषों का चरित्विषयक भाग 'उत्तरपुराण' कहलाता है। महापुराण के आदि कवि ने अपने पूर्ववर्ती भरत, पिंगल, भामह तथा दंडी का तथा मंचमहाकाव्यों का भी उल्लेख किया है।

## इन्हें भी देखें
* जैन धर्म
* आदिपुराण
* उत्तरपुराण

## सन्दर्भ

श्रेणी:जैन ग्रंथ
श्रेणी:संस्कृत ग्रन्थ
आई हेट लव स्टोरी

***आई हेट लव स्टोरीज़*** एक भारतीय हास्य-रोमांस वाली हिन्दी फिल्म है, जिसका निर्देशन और लेखन पुनीत मल्होत्रा ने और निर्माण करन जोहर ने *[[धर्मा प्रोडक्शन्स]]* और रोनी स्क्रूवाला ने *[[यूटीवी मोशन पिक्चर्स]]* के बैनर तले की है। जिसमें इमरान खान और सोनम कपूर ने मुख्य किरदार निभाया है।

## कहानी
सिमरन (सोनम कपूर) को बॉलीवुड के फिल्मों वाला प्यार बहुत अच्छा लगता है और अपने अच्छे नौकरी और एक अच्छे मंगेतर, राज (समीर दत्तानी) के साथ एक सपनों की जिंदगी जीती रहती है। पर उसकी मुलाक़ात उसके पसंदीदा हिन्दी फिल्मों के सहायक निर्देशक, जय (इमरान खान) से होती है, जिसे प्यार की कहानियों से नफरत रहता है और प्यार जैसी चीजों पर कोई विश्वास भी नहीं रहता। दोनों शुरू में एक दूसरे से नफरत करते हैं, पर बाद में दोस्त बन जाते हैं।

सिमरन की जय के साथ दोस्ती हो जाने के बाद उसे लगता है कि राज उसके लिए सही इंसान नहीं है और वो जय से प्यार करने लगती है। वो अपने प्यार के बारे में जय को बताती है, लेकिन जय उसे समझाता है कि वो बस उसे केवल दोस्त के रूप में देखता है। दिल टूटने के बाद सिमरन वहाँ से बिना कुछ बोले चले जाती है।

उसके चले जाने के बाद जय को उसकी कमी खलने लगती है। उसे एहसास होता है कि वो उससे प्यार करने लगा है। वो इस बात को सिमरन को बताने की कोशिश करता है, लेकिन इस बार सिमरन मना कर देती है, क्योंकि वो राज की भावनाओं के साथ दुबारा नहीं खेलना चाहती है।

बाद में जब सिमरन को राज शादी के लिए पूछता है तो वो हाँ क़ह देती है लेकिन बाद में उसे बताती है कि वो उससे प्यार नहीं करती है। इसके बाद वो जय से मिलने की चाह में फिल्म के प्रीमियर पे आ जाती है। वहीं जय वहाँ से जाने के लिए हवाई अड्डे पर आता है, वहाँ उसकी माँ उसे हार न मानने को कहती है। उनकी बात मान कर जय भी प्रीमियर में वापस आता है और सिमरन को उसके बाहर देखता है। दोनों एक दूसरे से प्यार का इजहार करते हैं और कहानी समाप्त हो जाती है।

## कलाकार
* इमरान खान - जय ढींगरा
* सोनम कपूर - सिम्रण
* समीर दत्तानी - राज ढोलकिया
* समीर सोनी - वीर कपूर
* ब्रुना अब्दुल्ला - गिसल
* केतकी डेव - सिम्रण की माँ
* अंजू महेंद्र - जय की माँ
* अमीर अली - राजीव कुमार

## सन्दर्भ

## बाहरी कड़ियाँ
* 
* 

श्रेणी:भारतीय फ़िल्में
श्रेणी:2010 में बनी हिन्दी फ़िल्म
बज बज

**बज बज** (Budge Budge) भारत के पश्चिम बंगाल राज्य के दक्षिण २४ परगना ज़िले में स्थित एक नगर है। यह हुगली नदी के पूर्वी किनारे पर बसा हुआ है और कोलकाता महानगर विकास प्राधिकरण के क्षेत्र में सम्मिलित है।

## नामोत्पत्ति
बज बज एक द्विरावृत्तिक नाम है, यानि एक ही नाम को दो बार पुकारना।

## इन्हें भी देखें
* हुगली नदी
* कोलकाता महानगर विकास प्राधिकरण
* दक्षिण २४ परगना ज़िला

## सन्दर्भ

श्रेणी:दक्षिण २४ परगना ज़िला
श्रेणी:पश्चिम बंगाल के शहर
श्रेणी:दक्षिण २४ परगना ज़िले के नगर
कर्मचारी राज्‍य बीमा निगम

300px|right|thumb|कर्मचारी राज्‍य बीमा निगम का प्रतीक चिह्न (लोगो)

**कर्मचारी राज्‍य बीमा निगम** (Employee State Insurance Corporation / ESIC), भारतीय कर्मचारियों के लिये बीमा धनराशि का प्रबन्धन करता है। कर्मचारी राज्‍य बीमा, भारतीय कर्मचारियों के लिये चलायी गयी स्व-वित्तपोषित सामाजिक सुरक्षा एवं स्वास्थ्य बीमा योजना है, जो श्रम एवं रोजगार मंत्रालय के अधीन कार्य करता है । जिसका अध्यक्ष केंद्रीय मंत्री होता है एवं जिसका महानिदेशक  एक आई ए एस अधिकारी होता है  सभी स्थायी कर्मचारी जो 21,000 रूपये प्रतिमाह से कम वेतन पाते हैं, इसके पात्र हैं। इसमें कर्मचारी का योगदान 0.75 प्रतिशत तथा रोजगार प्रदाता का योगदान 3.25 प्रतिशत होता है।

भारत की कर्मचारी राज्य बीमा निगम एक बहु आयामी सामाजिक सुरक्षा व्यवस्था है, जो कर्मचारियों एवं उनके आश्रितों को सामाजिक-आर्थिक सुरक्षा प्रदान करने के लिए अपनी योजना के अंतर्गत शामिल करता है। बीमा योग्य रोजगार के पहले दिन से यह स्वीकार्य है कि बीमित व्यक्ति बीमारी के कारण शारीरिक कष्ट, अस्थायी या स्थायी अक्षमता आदि की स्थिति में स्वयं तथा अपने आश्रितों के लिए पूर्ण चिकित्सा देखभाल के अतिरिक्त नगद हितलाभ पाने के भी हकदार होंगे। बीमारी के कारण उपार्जन क्षमता में हानि के परिणाम स्वरूप, बीमित महिला के प्रसव के सम्बन्ध मे, ऐसे बीमित व्यक्ति के आश्रितजन, जिसकी औद्योगिक दुर्घटना में अथवा रोज़गार जोख़िम या व्यावसायिक संकट के कारण मृत्यु हो गई हो, वह मासिक निवृतिवेतन अर्थात आश्रितजन हितलाभ पाने के हकदार होंगे।

## बाहरी कड़ियाँ
* कर्मचारी राज्य बीमा निगम का जालघर
* कर्मचारी राज्‍य बीमा अधिनियम, 1948
* ESIC2.htm कर्मचारी राज्य बीमा योजना के अन्तर्गत हितलाभ
* कर्मचारी राज्‍य बीमा निगम की सुविधाएं 
* ESIC1.htm कर्मचारी राज्य बीमा योजना का इतिहास
* Employee State Insurance: For a handful of contribution, a bagful of benefits

श्रेणी:Health insurance in India
श्रेणी:Health in India
श्रेणी:Labour relations in India
मीरीखील

## भूगोल
मीरीखील भूजपुर इउनियन का एक गाँव हे. और भूजपुर चटगाँव जिला का फटिकचढ़ि थाना का एक इउनियन हे.

## इतिहास
सीएस (CCCC-Cadestal Survey) जरीप के वक्त यहाँ मीर मुहम्मद सना नाम क एक जमीदार थे। कहा जता हे उन्हीं के नाम से इस गावों का नाम मीरीखील हुआ। इस से पहले इस गावों का नाम गाछबाढ़िया हुआ करते थे। गाछबाढ़िया प्राथमिक बिद्यालय और गाछबाढ़िया बील अभि तक उसी का याद दिलाता हे.

## जनसंख्या

## बाजार
फकीर हाट गावों का सबसे बढ़ा बाजार हे .

## बिद्यालय और प्रतिष्ठान
* गाछबाढ़िया प्राथमिक बिद्यालय
* मीरीखील मिन्हाजुल उलूम मदरसा 
* मीरीखील महिला मदरसा 
* मीरीखील जामे मस्जिद 
## क्रृति ब्याक्तित्त्व
मौलाना सुल्तान अहमद 

## बाहरी कड़ियाँ
* मीरीखील वेबपत्र
गंगापुर, सवाई माधोपुर

**गंगापुर सिटी** (जिसे **गंगापुर** के नाम से भी जाना जाता है) भारत के राजस्थान राज्य के सवाई माधोपुर जिले में स्थित एक शहर है।  यह अपने मीठे व्यंजन **खीरमोहन**, आलू की स्पेशल सब्जी व टिक्कड़ और नवनिर्मित **कुशालगढ़ बाबा श्याम मंदिर** के लिए प्रसिद्ध है। गंगापुर सिटी से 10 किमी की दूरी पर स्थित छोटी उदेई गांव में सुंदीरिया तालाब पर बना श्री काल भैरव बाबा का मन्दिर भी दर्शनीय हैं। गंगापुर सिटी को शिक्षा नगरी के नाम से भी जाना जाता है।￼ गंगापुर सिटी के श्यरोली ग्राम मे भैरो बाबा का मंदीर स्थित है।गंगापुर सिटी की टोडाभीम तहसील की गूंजी मिठाई बहुत प्रसिद्ध है। गंगापुर सिटी के पीलोदा मै लेहकोड़ माता का मंदीर है तथा इसके पास ही एक सरोवर स्थित है। नांदोती तहसील के कैमा गाव मे जगदीश जी का मंदीर है । नांदोती तहसील मे गुढा चंद्रजी के घटवासंन माता का मंदीर है। नांदोती तहसील के सहर का किला है तथा यहाँ सहरा माता का मंदीर प्रसिद्ध है । नांदोती तहसील मे गडमोरा राजा मोर्धवज् नगरी के नाम से प्रसिद्ध है। यहाँ  पर गडमोरा का किला तथा यहाँ एक कुंड स्थित है।गंगापुर सिटी के टोडाभीम तहसील के bhajera ग्राम के दाँतरे प्रसिद्ध है।टोडाभीम के करीरी ग्राम का दंगल प्रसिद्ध है यहाँ पर mp, राजस्थान, हरियाणा, पंजाब के पहलवान हिस्से लेते है। करीरी ग्राम मे भैरो बाबा का मन्दिर प्रसिद्ध है। टोडाभीम तहसील मे स्थित मेहंदीपुर बालाजी मंदीर गंगापुर और दौसा जिले की सीमा पर स्थित है। मेहंदीपुर मे बाबा बर्फानी का मंदीर भी प्रसिद्ध है। टोडाभीम तहसील मे विराइ माता का मंदिर भी प्रसिद्ध है।          

## विवरण
गंगापुर सिटी से 5 किलोमीटर दूर अरावली पर्वतमाला में प्रसिद्ध रमणीय स्थल धुंधेश्वर धाम है जोकि बहुत ही सुन्दर है। गंगापुर सिटी की प्रसिद्ध मिठाई खीरमोहन देश ही नहीं, बल्कि विदेश में भी प्रसिद्ध है। यह मिठाई छेना आदि से बनती है।

## इन्हें भी देखें
* सवाई माधोपुर ज़िला

## सन्दर्भ

श्रेणी:राजस्थान के शहर
श्रेणी:गंगापुर सिटी ज़िला
श्रेणी:गंगापुर सिटी ज़िले के नगर
श्रेणी:गंगापुर सिटी जिले की तहसीलें
आदि शक्ति (सिख धर्म)

सिख धर्म, या सिखी एकेश्वरवादी धर्म है और निराकार की उपासना करता है। 

सिख धर्म में **चंडी** के ये अर्थ हैं :
# **[[आदिशक्ति]]** - चंडी को आदि शक्ति कहा गया है क्योंकि इसी से सारा संसार उत्पन होता है, यही सारे संसार को पालती है और संहार करने वाली भी यही हैं। यही कारण  है कि चंडी को जग मात भी कहा गया है। गुरु ग्रन्थ साहिब में इसी शक्ति को हुक्म कहा गया है। हुक्म शक्ति का ही पुलिंग है। हुक्म में सारा संसार पैदा हुआ है।
# विवेक बुद्धी : ऐसी बुद्धि जो अद्वैत है, हर वासना से दूर और अपने मूल में समाई रहती है। यह वो सुरत है जो अनहद नाद, शब्द में समाई रहती है। नानक, कबीर, नारद इत्यादि इसी बुद्धी के धारनी थे, इसी लिए उन्हें चंडी कहा जाता है। इसी बुद्धी ने अज्ञानता के खिलाफ जंग की थी। इसी को गुरमति, गुरमुखी भी कहते हैं। गुरु ग्रन्थ साहिब में इसी को मत्ती देवी भी कहा गया है। मत्ती देवी वो है जो श्रेष्ट वर देती है, भव सागर से पार होने की विधि इसी में से प्राप्त होती है।

आदि शक्ति ही विवेक बुद्धि है, क्योंकि विवेक बुद्धि आदि शक्ति में लीं है। सिख धर्म के अनुसार गुरु नानक साहिब समेत सारे सतगुरु, भक्त जनों ने भगवती का ध्यान किया था।

गुरु गोविन्द सिंह जी ने चार रचनाएँ की जिसमें चंडी के अनेक गुणों का विस्तार किया। चंडी का अर्थ अगर किसी ने समझना है तो गुरु गोबिंद सिंह जी की बानी इसके अर्थों और उल्लेखन की खान है। गुरु साहिब ने चंडी के अनेक नाम लिखे हैं जैसे भगोती, खडग धारा, दुर्गा, तीर, काली, तुपक, अस, भगोती, देवता, खंडा, अदर सुता, पार्वती, जगबीर, जगमात, परा, परभी, बाड बारी, काटी, कटारी पूरनी, हल्बी, ज्वाला, तीर, चंचला, लाल नैना, तेग आदिक जो अपने आप में गहरे अर्थ रखते हैं।

सिख धर्म की अरदास ही यहीं से शुरू होती है "प्रिथम भगौती सिमरि कै गुरु नानक लई धिआइ ॥" अर्थात् मैं पहले भगवती का स्मरण करके उसके बाद गुरु नानक का ध्यान करके...।

## क्या गुरु गोबिंद सिंह जी ने किसी औरत या मूर्ति कि स्तुति की?

अगर गुरु गोबिंद सिंह जी की रचनाओं और शब्दों का मुल्यांकन किया जाए तो यह बात साफ़ प्रतीत होती है कि गुरु गोबिंद सिंह जी ने चंडी को "आदि शक्ति" ही बताया है। अगर हम यह माने की उन्होंने "आदि शक्ति" की मूर्ती/प्रतिमा बनाई या प्रचलित कर्म कांड के अनुसार पूजा अर्चना की या किसी औरत (महादेव की सुपत्नी आदिक) की आराधना की तो गुरु गोबिंद सिंह स्वयम अपनी वाणी में कहते हैं :
पवित्री पुनीता पुराणी परेयं ॥ प्रभी पूरणी पारब्रहमी अजेयं ॥
अरूपं अनूपं अनामं अठामं ॥ अभीतं अजीतं महां धरम धामं ॥३२॥२५१॥ (चंडी चरित्र भाग २)

जिसमें साफ़ कथित है कि हे देवी, तेरा कोई रूप नहीं है, तूं अनूप है, तेरा कोई नाम नहीं है। यही नहीं गुरु गोबिंद सिंह ने मूर्ती पूजा की घोर अज्ञानता बताया है और जहां मूर्ती पूजक को पशू कहा है वहीं कर्म कांड को निष्फल बताया है। इन सब बातों को ध्यान में रखें तो यह बात कहीं से भी जाहिर नहीं होती की गुरु साहिब ने किसी चंडी को किसी मूर्ती, इस्त्री या किसी पदार्थ रूप में माना है।

चंडी की सारी जंग विवेक बुद्धी और अविवेक बुद्धी की जंग है। जहाँ विवेक बुद्धी को "चंडी" कहा गया है और अविवेक बुद्धी दैत्य के रूप में बताएं हैं। दैत्य धर्म के विपरीत हैं, देवते कर्म कांड में व्यस्त हैं और चंडी गुरमुख है। गुरु गोबिंद सिंह जी ने पारसनाथ अवतार रचना में भी इसी तरहां की जंग का खुलासा किया है।

पुरानो के दिग्गज भी यह बात मानते हैं कि चंडी आदि शक्ति ही होती है और अरूप होती है, उसके गुणों को ही मूर्ती में प्रदर्शित किया है लेकिन मूर्ती अपने आप में पूरी नहीं है।

श्रेणी:सिख धर्म
रक्तिम ल्यूपस

**रक्तिम ल्यूपस** (Lupus erythematosus) प्रतिरक्षा प्रणाली की समस्या से सम्बन्धित कई रोगों का सामूहिक नाम है। ये रोग या इसके लक्षण जोड़ों, त्वचा, वृक्क, रक्त कोशों, हृदय, फेफड़ों आदि विभिन्न प्रणालियों को प्रभावित कर सकते हैं। 

चार मुख्य प्रकार के ल्यूपस ये हैं:
* systemic lupus erythematosus, 
* discoid lupus erythematosus, 
* drug-induced lupus erythematosus, तथा
* neonatal lupus erythematosus

इनमें से प्रणालीगत रक्तिम ल्यूपस (SLE) सबसे अधिक होता है और सर्वाधिक गंभीर भी है।

वस्तुतः ल्यूपस एक आटो-इम्युन रोग (autoimmune disease) है जिसके होने पर शरीर की रक्षा प्रणाली अति-सक्रिय हो जाती है और सामान्य, स्वस्थ ऊतकों पर हमला करती है। जब शरीर की प्रतिरक्षा प्रणाली ठीक से काम कर रही होती है तब वह विषाणु, बैक्टिरिया एवं अन्य रोगाणुओं से लड़ने के लिये एंटीबॉडी बनाती है। ल्यूपस रोग की स्थिति में ये एण्टीबाडी रोगाणुओं एवं स्वस्थ ऊतकों में विभेद नहीं कर पाते और स्वस्थ ऊतकों पर भी हमला करना शुरू कर देते हैं। इसके परिणामस्वरूप जलन, सूजन, जोड़ों, त्वचा, हृदय, रक्त, फेफड़ों आदि को नुकसान आदि लक्षण प्रकट होते हैम्।

## सन्दर्भ

## बाहरी कड़ियाँ
* एक और लाइलाज बीमारी ल्यूपस!
* ल्यूपस के बारे में सम्पूर्ण जानकारी (वन्लीमायहेल्थ)

श्रेणी:संयोजी ऊतकों के रोग
नारीन प्रांत

thumb|230px|कोचकोर शहर में एक मस्जिद
**नारीन प्रांत** (किरगिज़: Нарын областы, अंग्रेज़ी: Naryn Province) मध्य एशिया के किर्गिज़स्तान देश का एक प्रांत है। इस प्रांत की राजधानी भी नारीन नाम का ही शहर है।

## विवरण
नारीन प्रान्त की स्थापना सोवियत संघ के ज़माने में २१ नवम्बर १९३९ में तियान-शान प्रांत के नाम से हुई थी लेकिन २० दिसम्बर १९६२ को इसका प्रांतीय स्तर हटा दिया गया। ११ दिसम्बर १९७० को इसका फिर से गठन हुआ लेकिन ५ अक्टूबर १९८८ को इसका इसिक कुल प्रान्त में विलय कर दिया गया। १४ दिसम्बर १९९० को इसे फिर 'नारीन प्रान्त' के नाम से प्रांतीय दर्जा मिला। यह प्रांत एक आकर्षक पहाड़ी इलाका है जहाँ सुन्दर पर्वत, झरने और ऊंचे पहाड़ी मैदान विस्तृत हैं। इस प्रांत की सोन-कुल (Son-Kul) और चतिर-कुल (Chatyr-Kul) झीलें मशहूर हैं। यहाँ एक 'ताश रबत' (Tash Rabat) नामक १५वीं सदी का पत्थर का एक सराय भी है जहाँ यात्री सस्ताया करते थे।

सन् २००९ की जनगणना में प्रांत के ९९.२% लोग किरगिज़ समुदाय के थे। इसके अलावा यहाँ उज़बेक, दूंगन, उइग़ुर, काज़ाख़ और रूसी जातियों के छोटे समुदाय भी रहते हैं। यह प्रान्त किरगिज़स्तान का सबसे ग़रीब सूबा माना जाता है। यहाँ भेड़ों, घोड़ों और यैकों का पशु-पालन आमदन का मुख्य स्रोत है और इनसे दूध, ऊन और मांस बनता है। सोवियत ज़माने में यहाँ खनिजों की खानें विकसित की गई लेकिन उनसे ज़्यादा मुनाफ़ा नहीं हुआ और वे अधिकतर बंद हो गई हैं।

## नारीन प्रांत के कुछ नज़ारे

File:Naryncountryside.jpg|एक दृश्य
File:Tash Rabat in mountains.jpg|पहाड़ों के बीच ताश रबत सराय
File:Kyrgyz boys at a school, 2010.jpg|नारीन प्रांत के कुछ किर्गिज़ बच्चे
File:SongKolHorses.jpg|सोन-कुल झील के पास चरते घोड़े
File:Chatyr kul lake.JPG|चतिर-कुल झील का किनारा
File:Camels in Naryn Rayon, Kyrgyzstan.jpg|नारीन ज़िले में बैक्ट्रियाई ऊँट


## इन्हें भी देखें
* नारीन
* नारीन नदी
* किर्गिज़स्तान के प्रांत

## सन्दर्भ


श्रेणी:नारीन प्रांत
श्रेणी:किर्गिज़स्तान के प्रांत
श्रेणी:किर्गिज़स्तान
कार्तवेली भाषाएँ

[thumb|230px|[कॉकस|कॉकस क्षेत्र में कार्तवेली भाषाओँ का फैलाव]]
**कार्तवेली भाषाएँ** (जोर्जियाई: ქართველური ენები, अंग्रेज़ी: Kartvelian languages) या **दक्षिण कॉकसी भाषाएँ** (South Caucasian) कॉकस क्षेत्र में मुख्य रूप से जोर्जिया में बोली जानी वाली भाषाओँ का एक समूह है। जोर्जिया के आलावा इन्हें रूस, संयुक्त राज्य अमेरिका, यूरोप, इस्राइल और पूर्वोत्तरी तुर्की में भी जहाँ-तहाँ बोला जाता है। दुनिया भर में इन्हें बोलने वालों की संख्या क़रीब ५२ लाख अनुमानित की गई है। इन भाषाओँ का विश्व की अन्य भाषाओँ से कोई सम्बन्ध ज्ञात नहीं है। जोर्जियाई भाषा सबसे अधिक बोले जानी वाली कार्तवेली भाषा है और इसे जोर्जिया की राष्ट्रभाषा होने का गौरव प्राप्त है। विश्व की सबसे पुरानी कार्तवेली लिखाई सन् ४४० ईसवी में बेथलहम शहर के जोर्जियाई ईसाई मठ में लगे एक शिलालेख पर मिलती है।

## इन्हें भी देखें
* कॉकस
* जॉर्जिया

## सन्दर्भ


श्रेणी:भाषा-परिवार
श्रेणी:कॉकस
श्रेणी:जॉर्जिया
प्रघाती ऊर्जा अवशोषक

right|thumb|300px|स्नबर सहित फ्लाईबैक कन्वर्टर; यहाँ Rs, Cs और Ds मिलकर स्नबर का काम कर रहे हैं।
right|thumb|150px|RC स्नबर

**प्रघाती ऊर्जा अवशोषक** या **स्नबर** (snubber) उस युक्ति को कहते हैं जो किसी विद्युत परिपथ में उत्पन्न क्षणिक वोल्टेज को रोकने, अथवा तरल प्रणाली में उत्पन्न अत्यधिक क्षणिक दाब को कम करने, अथवा यांत्रिक प्रणाली में उत्पन्न अत्यधिक क्षणिक बल को रोकने (snub) का कार्य करती है।

## वैद्युत प्रघाती ऊर्जा अवशोषक
विद्युत इंजीनियरी के कई युक्तियों में स्नबर लगाना जरूरी होता है। विशेषतः शक्ति एलेक्ट्रॉनिकी के क्षेत्र में स्विच मोड पॉवर सप्लाई में अर्धचालक स्विचों (बीजेटी, मॉसफेट, एससीआर, आईजीबीटी आदि) की सुरक्षा के लिये स्नबर लगाना पड़ता है। 

स्नबर के मुख्य काम हैं-
* ऑफ होते समय स्विच पर उत्पन्न वोल्टता को सीमित रखने हेतु,
* ऑफ होते समय स्विच पर उत्पन्न वोल्टता के वृद्धि की दर (dV/dt) को सीमित (कम) रखने के लिये,
* आन होते समय स्विच से जाने वाली विद्युत धारा के वृद्धि की दर (dI/dt) को सीमित करने हेतु
* लोड-लाइन को इस प्रकार बदल देना कि अर्धचालक युक्ति की वोल्टता और धारा 'सेफ ऑपरेटिंग एरिया' के अन्दर बनी रहे।
* स्विचिंग के समय उत्पन्न वोल्टता और धारा की 'रिंगिंग' को डैम्प करके EMI को कम करने हेतु,
* स्विच में आन या ऑफ होते समय होने वाली ऊर्जा ह्रास (losses) को कम करने हेतु
* स्विच के पॉवर डिसिपेशन को कम करते हुए उसे किसी अन्य प्रतिरोध या किसी उपयोगी लोड पर ट्रांसफर करना।

शक्ति इलेक्ट्रानिकी में अनेकों प्रकार के स्नबर प्रयोग किये जाते हैं किन्तु इसमें दो प्रकार के स्नबर सर्वाधिक प्रयुक्त होते हैं- 
*(१) प्रतिरोध-संधारित्र स्नबर (RC snubbers)
*(२) प्रतिरोध-संधारित्र-डायोड स्नबर (RCD snubbers)

## यांत्रिक प्रघाती ऊर्जा अवशोषक
वाहनों में जो 'शॉक ऐबजॉर्बर' लगाए जाते हैं वे यांत्रिक प्रघाती ऊर्जा अवशोषक ही हैं। 

right|thumb|300px

## इन्हें भी देखें
* यांत्रिक स्नबर

श्रेणी:एलेक्ट्रॉनिक परिपथ
रॉकी (1976 फ़िल्म)

***रॉकी*** () १९७६ में बनी अमेरिकी खेल ड्रामा फ़िल्म है जिसका निर्देशन जॉन जी, एविल्डसन द्वारा किया गया है व जिसकी कहानी व मुख्य पात्र सिल्वेस्टर स्टेलोन ने लिखे व साकारे है। यह रॉकी बैल्बोआ की गरीबी से अमीरी तक के सपने की कहानी बयाँ करती है। रॉकी, जो फिलाडेल्फिया, पेंसिल्वेनिया के एक जागीरदार के लिए वसूली का काम करता है, की जिंदगी बदल जाती है जब उस जैसे साधारण क्लब मुष्टियोद्धा को विश्व हेवीवेट चैम्पियनशिप के ख़िताब के लिए लड़ने का मौका मिलता है।

$१०,००००० से कम बजट पर बनी व २८ दिन में पुरी हुई इस फ़िल्म ने $२२,५०,००००० का व्यवसाय किया वह एक हीट फ़िल्म साबित हुई और इसे सर्वश्रेष्ठ फ़िल्म के साथ कुल तिन अकादमी पुरस्कार प्राप्त हुए। आगे चलकर इसके पाँच भाग: *[[रॉकी II]]*, *[[रॉकी III]]*, *[[रॉकी IV]]*, *[[रॉकी V]]* और **रॉकी बैल्बोआ'' बनाए जा चुके है।

## पात्र
* सिल्वेस्टर स्टेलोन - रॉकी बैल्बोआ
* तालिया शायर - एड्रियन पेनिनो
* बर्ट यंग - पौली पेनिनो
* कार्ल वेदर्स - अपोलो क्रीड
* बर्गेस मेरेडिथ - मिकी गोल्डमिल
* थायर डेविड - जोर्ज जेर्गेंस
* जो स्पिनेल - टोनी गाज़ो

## बाहरी कड़ियाँ
मनी प्लांट

right|thumb|300px|घर में सौन्दर्यवृद्धि के लिये लगाया गया मनी प्लाण्ट
**मनी प्लान्ट** (वानस्पतिक नाम: Epipremnum aureum), दक्षिणपूर्व एशिया मूल (मलेशिया, इण्डोनेशिया) का लता रूप में फैलने वाला पौधा है। इसकी पत्तियाँ सदा हरी रहतीं हैं। ये तने पर एकान्तर क्रम में लगी होती हैं और हृदय जैसी आकृति वाली होती हैं।और पश्चिम उत्तर प्रदेश में ज्यादातर यह ऑफिस और निजी कमरों में देखने को मिलती है . 

श्रेणी:पादप
जलालाबाद प्रांत (किर्गिज़स्तान)

thumb|230px|ताश कोमुर शहर का नज़ारा ('मगरमच्छ पहाड़ी' से)
**जलालाबाद प्रांत** (किरगिज़: Жалалабат областы, अंग्रेज़ी: Jalal-Abad Province) मध्य एशिया के किर्गिज़स्तान देश का एक प्रांत है। इस प्रांत की राजधानी भी जलालाबाद नाम का ही शहर है।

## विवरण
जलालाबाद प्रान्त की स्थापना सोवियत संघ के ज़माने में २१ नवम्बर १९३९ में तियान-शान प्रांत के नाम से हुई थी लेकिन २७ जनवरी १९५० को इसका ओश प्रांत में विलय कर दिया गया। १४ दिसम्बर १९९० को इसका फिर से गठन हुआ। इस प्रांत का दक्षिणी भाग फ़रग़ना वादी के उपजाऊ मैदान में आता है लेकिन बाक़ी क्षेत्र पहाड़ी है। प्रान्त में पर्वतीय झीलें, झरने, चश्मे और अख़रोट के वन विस्तृत हैं। जलालाबाद शहर से ४० किमी उत्तर में अर्सलानबोब (Arslanbob) नामक अख़रोट का जंगल दुनिया का सबसे बड़ा प्राकृतिक अख़रोट का वन है। इस प्रांत में तोकतोगुल (Toktogul) नामक जल-विद्युत् परियोजना भी है जिस से बनी बिजली देश के अन्य भागों में इस्तेमाल होने के साथ-साथ पड़ोसी देशों को निर्यात भी की जाती है।

सन् २००९ की जनगणना में प्रांत के ७१.८% लोग किरगिज़ समुदाय के थे। यहाँ उज़बेक लोगों का एक बड़ा समुदाय भी रहता है और वे प्रांतीय आबादी के २४.८% हैं। इसके अलावा यहाँ रूसी, तुर्की, ताजिक, तातार, उईग़ुर, कुर्द, अज़रबेजानी, यूक्रेनी और काज़ाख़ भी रहते हैं।

## जलालाबाद प्रांत के कुछ नज़ारे

File:Animal market in Kyzyl-Jar.jpg|किज़िल-जार का पशु-बाज़ार
File:Walnut forest in Arslanbab.jpg|अर्सलानबोब - दुनिया का सबसे बड़ा अख़रोट का वन
File:Kurpsai Dam GES.jpg|तोकतोगुल जल-विद्युत् बाँध


## इन्हें भी देखें
* जलालाबाद (किर्गिज़स्तान)
* किर्गिज़स्तान के प्रांत

## सन्दर्भ


श्रेणी:जलालाबाद प्रांत (किर्गिज़स्तान)
श्रेणी:किर्गिज़स्तान के प्रांत
श्रेणी:किर्गिज़स्तान
ब्रेव

***ब्रेव*** () एक अमेरिकी ३डी कंप्यूटर एनिमेटेड फंतासी फ़िल्म है। फ़िल्म में मेरिडा नाम की धनुधर सदियों से चले आ रहे रिवाज़ को ठुकरा कर राज में असंतुलन पैदा कर देती है। एक रहस्यमयी औरत से सलाह लेने के बाद उसका परिवार श्रापग्रस्त हो जाता है और मेरिडा उस श्राप को हटाने के लिए विवश हो जाती है इससे पहले की देर हो जाए।

## पात्र
* केली मैकडोनाल्ड - राजकुमारी मेरिडा
* जुली वॉल्टर्स - वाइज़ वुमन
* बिली कोनोली - राजा फर्गस
* एमा थोम्पसन - रानी एलिनोर
* केविन मैक'किड - लॉर्ड मैकगुफिन/लॉर्ड का बेटा यंग मैकगुफिन
* क्रेग फर्ग्युसन - लॉर्ड मैकिंटोश
* रोबी कोल्ट्रेन - लॉर्ड डींगवेल
* जॉन रैटज़नबर्गर - सिपाही

## सन्दर्भ

## बाहरी कड़ियाँ
* 
* 

श्रेणी:एनीमेटेड फ़िल्में
श्रेणी:डिज़्नी फ़िल्में
श्रेणी:३डी फ़िल्म
श्रेणी:अमेरिकी एनिमेटेड फ़ीचर फ़िल्में
सात्यकी बनर्जी

**सात्यकी बनर्जी** () एक भारतीय बंगाली संगीतकार। वे एक एंग्लो बंगाली बैंड *पारापर* का एक हिस्सा है जो कि कोलकाता और लंदन का एक मशहूर बैंड है। सात्यकी दो-तारा और सरोद जैसे उपकरणों को भलिभान्ति और निपुन्ता से बजा लेते हैं तथा दोनों शास्त्रीय और लोक पर अपने प्रदर्शन देते हैं। उन्होने अपना ये झान स्व् पंडित दीपक चौधरी से सीखा है और पंडित तेजेन्द्र नारायण मजूमदार के तहत अब साथ सरोद का अध्ययन करते हैं। 

सात्यकी शास्त्रीय संगीत और लोक संगीत के शानदार गयक हैं और वे लोक संगीतकारों अभ्यास भि करते रहते हैं। सात्यकी एक बहु प्रतिभा वाले व्यक्ति हैं जिन्होंने ओउद और रेबाब अपने आप सीखा और दक्षता से बजा भी लेते हैं। इसके अतिरिक्त वे बंगाली रहस्यमय कविता का गयन् बौल और कीर्तन परंपराओं में करते हैं। 

## निजी जीवन
सात्यकी प्रशिक्षण के द्वारा एक इतिहासकार और संगीत वह प्रथाओं में गंभीर अकादमिक रुचि लेते है।

## संगीत जीवन
सात्यकी २००५ से "पारापर" बैंड का हिस्सा हैं। लेकिन वह भी मौस्मी भोव्मिक के साथ स्वतंत्र रूप से संगीत कार्यक्रम में प्रदर्शन करते हैं। उनका बैंड देश व विदेशों में न्यूयॉर्क, लंदन, लीड्स, ढाका और चटगांव में भी कार्यक्रम प्रदर्शित कर चुके हैं।

## सन्दर्भ
गेम टेस्टिंग

**गेम टेस्टिंग** () गेम विकास, व सॉफ्टवेयर टेस्टिंग का एक हिस्सा है जिसमे वीडियो गेम की गुणवत्ता परखी जाती है। इसका मुख्य कार्य गेम में मौजूद बग्स (खामियां) ढूंड कर उन्हें लिखना होता है।

## कार्यप्रणाली
गेम टेस्टिंग को मुख्यतः निम्नलिखित तरीकों में बांटा जा सकता है:
* कार्यक्षमता परीक्षण (फंक्शनलिटी टेस्टिंग)
* अनुपालन परीक्षण (कंप्लायंस टेस्टिंग)
* अनुकूलता परीक्षण (कम्पैटिबलिटी टेस्टिंग)
* स्थानीयकरण परीक्षण (लोकलाईजेशन टेस्टिंग)
* सोक टेस्टिंग
* बेटा टेस्टिंग
* रिग्रेशन टेस्टिंग
* लोड टेस्टिंग
* मल्टीप्लेयर टेस्टिंग

## सन्दर्भ

## बाहरी सन्दर्भ
* 
* 
* 
*
सरपंच

**सरपंच**ग्राम पंचायत का मुख्य है। सरपंच भारत में स्थानीय स्वशासन के लिए गांव स्तर पर विधिक संस्था ग्राम पंचायत का प्रधान होता है।पाकिस्तान एवं बांग्लादेश के गॉवों में भी यह प्रसाशन प्रणाली पायी जाती है। सरपंच चुने गए पंचों की मदद से ग्राम पंचायत के महत्वपूर्ण विषयों पर निर्णय लेता है।सरपंच का कार्यकाल 5 वर्ष का होता है। सरपंच का चुनाव गॉंवासियों द्वारा की जाता है। केरल जैसे दक्षिण भारतीय राज्यों में, पंचायत प्रमुख को पंचायत अध्यक्ष (*President*) के रूप में जाना जाता है।.

## सन्दर्भ

श्रेणी:हिंदी शब्द
श्रेणी:व्यवसाय
श्रेणी:पंजाबी शब्द और वाक्यांश
भेड़ियामानव

thumb|अट्ठारहवी शताब्दी में चित्रित भेडियामानव का चित्र
**'भेड़ियामानव** () एक मिथक जीव है जो पौराणिक कहानियों में पाया जाता है। इसके बारे में कहा जाता है कि यह असल में मानव होता है जो भेड़िए में परिवर्तित होने में सक्षम होता है। एक आम इंसान स्वयं होकर या श्राप के चलते या किसी अन्य भेडियामानव के दंश के कारण भेडियामानव बन सकता है। इसी परिवर्तन को अक्सर पूरनमासी के चाँद से जोड़ा जाता है। 
भेड़ियामानव पर कई कहानियाँ, उपन्यास, फिल्में, टीवी सीरियल और कॉमिक्स में वर्णित किया गया है !

श्रेणी:मिथक
पिरान्हा

### पिरान्हा
पिरान्हा यह दक्षिण अमेरिका में पाई जाने वाली एक मछली की प्रजाती है। ये ताजे पानी की मछली है। जिसकी विशेषता उनके दाँतों का तेज और बड़ा होना है। वेनेज़ुएला में इन्हें caribes कहते हैं। यह सामान्यतः झुण्ड में शिकार करती हैं। इनका ये नाम पैराग्वे की गुरानी भाषा से अंग्रेज़ी, पुर्तगीज़ और अन्य भाषाओं में आया है। ये बहुत आदमखोर मछली मानी जाती है। इनके दांत बहुत तेज़ और जबड़े बहुत ताकतवर होते हैं। पिरान्हा की लंबाई सामान्यतः 14 से 26 cm तक होती है। जबकी पिरान्हा की कुछ प्रजातीयां 43 cm तक नोट की गयी है।

### पिरान्हा की प्रजातियां
**हिंसक होती है मछली**

-पिरान्हा समुद्र में घोंसला बनाकर अंडे देती है

-हॉलीवुड में ‘पिरान्हा’ नाम से फिल्में भी बनीं

- ये इतनी हिंसक होती है कि किसी व्यक्ति को काट ले तो उसकी मौत भी हो सकती है।

- पिरान्हा मछली के आदमियों पर अटैक करने की सबसे अधिक घटना साउथ अमेरिका के अमेजन नदी में सामने आई है।
श्रेणी:मछली
कारडिया राजपुत

**कारडीया** गुजरात के रजपूतो की शाखा है।

## सन्दर्भ
श्रेणी:राजपूत
पोप ग्रीगरी प्रथम

**पोप ग्रीगरी प्रथम** (Pope Gregory I) (540-604)। पोप ग्रीगरी को ईसाई धर्म का सर्वोपरि नेता चुने जाने के पहले रोमन सिनेटर का सम्मान प्राप्त था। राजनीति के क्षेत्र में रहते हुए भी इन्होंने अवश्य ही यश और ख्याति अर्जित की होती लेकिन इन्होंने राजनीति को छोड़कर धर्म के क्षेत्र में आना श्रेयस्कर समझा। सन्‌ 590 में ये पोप चुने गए। ईसाई धर्म के व्यापक प्रचार में पोप ग्रीगरी ने महत्वपूर्ण योग दिया। इंग्लैंड से रोमन जाति के हट जाने के बाद वहाँ ईसाई धर्म का लोप होने लगा था। नई अंग्रेज जाति (Angles) जर्मनी से आकर बसने लगी थी जो कई देवी देवताओं की पूजा करती थी। इसने आते ही इंग्लैंड के ईसाई धर्म को नष्ट कर दिया। कहते हैं, एक बार पोप ग्रीगरी ने कुछ अंग्रेज बालकों को रोम के बाजार में दास के रूप में बिकते देखा। इन बालकों की सुंदरता से ये अत्यधिक प्रभावित हुए और निश्चय किया कि ब्रिटिश द्वीप में जहाँ रोमन काल में ईसाई धर्म को लोगों ने स्वीकार कर लिया था, फिर से इस धर्म का प्रचार किया जाय। धर्मप्रचार के उद्देश्य से इन्होंने आगस्टाइन नाम के एक प्रसिद्ध पादरी को इंग्लैंड भेजा जिसने केंट के राजा एथलबर्ट के दरबार में जाकर ईसाई धर्म का प्रचार प्रारंभ कर दिया। एथलबर्ट ने फ्रांस की एक ईसाई राजकुमारी से शादी की थी, अत: उसने ईसाई धर्म स्वीकार कर लिया और आगस्टाइन का केंटरबरी में गिरजाघर बनाने की आज्ञा दे दी। इस प्रकार पोप ग्रीगरी के प्रयत्न के फलस्वरूप इंग्लैंड में ईसाई धर्म का फिर से प्रचार हुआ।

पोप ग्रीगरी ने ईसाई धर्म के सर्वाच्च नेता के रूप में बड़े ऊँचे दर्जे की प्रशसनिक प्रतिभा का परिचय दिया। चाहे धर्म संबंधी, इन्होंने सबका प्रबंध बातें हों या चर्च की संपत्ति की व्यवस्था संबंधी, इन्होंने सबका प्रबंध पटुता से किया। छोटी से छोटी बातों की ओर भी इन्होंने व्यक्तिगत ध्यान दिया और पूरे ईसाई जगत्‌ की प्रशासनिक आवश्यकताओं से परिचित रहने की चेष्टा की। इनके पत्रों से इनकी व्यावहारिक बुद्धि और प्रशासनिक योग्यता का यथेष्ट आभास मिलता है।

पोप ग्रीगरी ने धार्मिक ग्रंथों की समीक्षा तथा धर्म संबंधी बातों की वार्तालाप (Dialogues) के रूप में विवेचना भी की। लैटिन भाषा की इन रचनाओं में इन्होंने गूढ़ विषयों के निरूपण के लिये अधिकांशत: रूपक शैली का प्रयोग किया है। शब्द दो अर्थ रखते हैं; एक तो ऊपरी जो स्पष्ट होता है और दूसरा लाक्षणिक जिससे धर्म संबंधी गूढ़ विचार भी सरलता से समझ में आ जाते हैं।

पोप ग्रीगरी ने ईसाई धर्म से पहले की कथाओं (Tales) की जगह ईसाई संतों की कहानियों का प्रचार करवाया। इन्होंने जो कुछ भी लिखा, धर्म के व्यापक प्रचार की भावना से लिखा। इनका ध्यान विचारों की स्पष्ट अभिव्यक्ति पर था, न कि शैली पर। लेकिन फिर भी इनकी भाषा में सौंदर्य और प्रभाव है।

## बाहरी कड़ियाँ

श्रेणी:पोप
पील डिस्ट्रिक्ट स्कूल बोर्ड

**पील डिस्ट्रिक्ट स्कूल बोर्ड** (**Peel District School Board**) कनाडा में दक्षिण ओंटारियो के पील क्षेत्र में एक सरकारी स्कूल बोर्ड है। इस बोर्ड के अंतर्गत पील क्षेत्रीय नगरपालिका के तीनों शहरों, ब्रैम्प्टन, मिसिसाग और कैलेडौन में सरकारी विद्यालयों का संचालन और प्रशासन आता है। सितंबर 2011 के अनुसार बोर्ड के अंतर्गत ब्रैम्पटन नगरपालिका में 95, कैलेडौन नगरपालिका में 15 और मिसिसौग नगरपालिका में 121 विद्यालय हैं (कुल 231 विद्यालय) जिनमें कुल 1,52,755 विद्यार्थी हैं। सितंबर 2011 के अनुसार बोर्ड के 15,381 कर्मचारी हैं।

## सन्दर्भ

## बाहरी कड़ियाँ
* 
* पील डिस्ट्रिक्ट स्कूल बोर्ड 

श्रेणी:ओण्टारियो के स्कूल डिस्ट्रिक्ट
अब्राहम वैन हॅल्सिंग

**प्रोफ़ेसर अब्राहम वैन हॅल्सिंग** () ब्राम स्टोकर के १८९७ में लिखे भुतहा-डरावने उपन्यास *[[ड्रैकुला (उपन्यास)|ड्रैकुला]]* का काल्पनिक पात्र है। वह एक डच डॉक्टर है जो कई कार्यों में महारत रखता है व एम.डी, डी.पिएच, डी. लिट आदि पदवियां रखता है। यह पात्र बेहतर तौर पर पिशाचों का शिकार व काउंट ड्रैकुला के मुख्य क्षत्रु के रूप में जाना जाता है।

## ''ड्रैकुला''

उपन्यास में वैन हॅल्सिंग को उसका भूतपूर्व क्षात्र डॉ॰ जॉन सीवर्ड लुसी वेस्टेंरा की रहस्यमयी बीमारी को ठीक करने में सहायता प्रदान करने के लिए बुलाता है। वैन हॅल्सिंग को सबसे पहले यह पता चलता है कि लुसी पिशाच के हमले का शिकार हुई है और डॉ॰ सीवर्ड व उसके मित्रों को लुसी को बचाने के लिए सहायता प्रदान करता है।
युफ़ोरिया

**युफोरिया** () एक भारतीय रॉक बैंड है जो दिल्ली शहर से है।

## अल्बम
* १९९८ - धूम
* २००० - फिर धूम
* २००१ - मंत्रा
* २००३ - गली
* २००६ - महफूज़
* २००८ - रीधूम
* २०११ - आइटम

## सदस्य
* पलाश सेन - गायक
* देबज्योति भादुरी - बॉस
* राकेश भारद्वाज - ढोलक और पर्कुशन
* प्रशांत त्रिवेदी - तबला और पर्कुशन
* अशवानी वर्मा - ड्रम
* वैशाली दत्ता - पार्श्वगायिका
* कृतिका मुरलीधरन - पार्श्वगायिका
* विनायक गुप्ता - कीबोर्ड्स

## बाहरी कड़ियाँ
* अधिकृत वेबसाईट

श्रेणी:भारतीय रॉक संगीत गुट
श्रेणी:रॉक संगीत गुट
कहावत

**कहावत** आम बोलचाल में प्रयोग होने वाले उस वाक्यांश को कहते हैं जिसका सम्बन्ध किसी न किसी पौराणिक कहानी से जुड़ा हुआ होता है।
कहीं कहीं इसे मुहावरा अथवा लोकोक्ति के रूप में भी जानते हैं।

कहावतें प्रायः सांकेतिक रूप में होती हैं। थोड़े शब्दों में कहा जाये तो "जीवन के दीर्घकाल के अनुभवों को छोटे वाक्य में कहना ही कहावतें होती हैं।"

जिस प्रकार से अलंकार काव्य के सौन्दर्य को बढ़ा देता है उसी प्रकार कहावतों का प्रयोग भाषा के सौन्दर्य को बढ़ा देता है। बोलचाल की भाषा में कहावतों के प्रयोग से वक्ता के कथन के प्रभाव में वृद्धि होती है और साहित्यिक भाषा में कहावतों के प्रयोग से साहित्य की श्रीवृद्धि होती है।

प्रायः एक भाषा के कहावतों को अन्य भाषाओं के द्वारा मूल या बदले हुये रूप में अपना भी लिया जाता है।
कहावत प्राय राजा के सामने अपनी बातों को आदर के साथ समझाने के लिए भी रखा जाता था, राजतंत्र में । क्योंकि राजा ईश्वर के रूप में समझे जाते थे और ईश्वर का आदेश ही राजा के मुख से निकलता हैं, कई बार राजा प्रजा को दरकिनार कर आदेश दे दिया करते थे । तब दरबारी राजा को लिए गए निर्णय पर पुनर्विचार के लिए कहावतों का प्रयोग करते थे । जैसे अकबर-बीरबल की कहावते काफ़ी प्रचलन में रहती हैं ।
श्रेणी:भाषा
श्रेणी:साहित्य
श्रेणी:कहावत
कुण्डलपुर

**कुण्डलपुर** राजगृही के पास नालंदा स्टेशन से 3 मील दूरी पर है। यह भगवान महावीर का जन्म स्थान माना जाता है।

श्रेणी:जैन धर्म
गुणावा

गुणावा पटना जिले के नवादा स्टेशन से डेढ़ मील। यहाँ से गौतम स्वामी मोक्ष गए हैं।

श्रेणी:जैन धर्म
शीतलनाथ

**शीतलनाथ जी** वर्तमान अवसर्पिणी काल के दसवें तीर्थंकर हैं।

## इन्हें भी देखें
* तीर्थंकर
* जैन धर्म में भगवान
* जैन ब्रह्माण्ड विज्ञान

श्रेणी:तीर्थंकर